Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5123

(3) A Bizottság megállapítja a Közösségben beszerzett azon áruk Közösségen belüli kereskedelmére 1986. március 1-jétől alkalmazandó rendelkezéseket, amelyek gyártása során a következőket építették be: – olyan termékeket, amelyekre nem vetették ki azokat a vámokat vagy azokkal azonos hatású díjakat, amelyeket a jelenlegi Közösségben vagy Spanyolországban e termékekre alkalmazni kellett; illetve olyan termékeket, amelyek tekintetében az ilyen vámokat vagy díjakat teljes egészében vagy részben visszatérítették, – olyan mezőgazdasági termékeket, amelyek nem felelnek meg a jelenlegi Közösségben vagy Spanyolországban az áruk szabad mozgására vonatkozóan előírt feltételeknek3. E rendelkezések elfogadása során a Bizottság figyelembe veszi az ezen okmányban megállapított, a jelenlegi Közösség és Spanyolország közötti vámok eltörlésére, valamint a közös vámtarifa Spanyol Királyság részéről történő fokozatos alkalmazására vonatkozó szabályokat, továbbá a közös agrárpolitikával kapcsolatos rendelkezéseket.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes